
Rijeka, 8. srpnja 2020.g.

POZIV ZA MEDIJE

DJEČJI FESTIVAL TOBOGAN – AKTIVNE FERIJE ZA DJECU

	U četvrtak, 9. srpnja 2020. godine, s početkom u 10.00 sati, u prostoru RiHub-a, Ivana Grohovca 1a, održat će se konferencija za medije na kojoj će biti najavljen ovogodišnji Dječji festival Tobogan koji započinje svečanim otvorenjem 16. srpnja i traje do 23. srpnja.

I ove godine Tobogan obuhvaća velik broj kreativnih i zabavnih radionica za djecu te brojne izvedbene programe, od predstava, koncerata do filmova i šetnji. Prijave na 5 predradionica Tobogana već su započele u ponedjeljak, a u četvrtak se otvaraju i prijave za mnogobrojne toboganske radionice koje će se održavati u toboganskom tjednu.

Festival Tobogan pokroviteljski prate i podupiru Jadrolinija i Tower Centar Rijeka.

Bogat program ovogodišnjeg Tobogana najavit će:

· Irena Kregar Šegota, direktorica Rijeke 2020
· Jelena Milić, voditeljica programa Dječja kuća
· Magdalena Lupi Alvir, ravnateljica Gradskog kazališta lutaka
· Niko Cvjetković, ravnatelj Gradske knjižnice Rijeka
· Slobodanka Mišković, ravnateljica Art-kina
· Ivana Lučić, muzejska pedagoginja Muzeja moderne i suvremene umjetnosti
· Natali Bosić, članica tima Vijeće mladih Benčić
· Sanja Matić, marketing manager Tower Centra Rijeka


Novinari će na konferenciji za medije dobiti cjelokupni program ovogodišnjeg Tobogana.
Molimo da s konferencije prenesete poziv zainteresiranim roditeljima i djeci da se što prije prijave na radionice Tobogana budući da je broj polaznika radionica ograničen. 
Prijave traju od četvrtka do popunjenja kapaciteta a svi detalji dostupni su na www.rijeka2020.eu 

Posebna konferencija za medije održat će se idući tjedan s ciljem najave samog atraktivnog programa otvorenja Tobogana.

Svi radionički i izvedbeni programi Tobogana, uključivo i otvorenje, bit će organizirani uz poštovanje mjera i preporuka vezanih uz zaštitu građana od korona virusa.

Unaprijed zahvaljujem na dolasku.


Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

